cyanic-selkie/wikianc huggingface dataset:
Елевци
Самоуправа и политика
Кон крајот на век, Елевци било село во Дебарската каза на Отоманското Царство.
Селото влегува во рамките на Општина Центар Жупа, која била една од ретките општини, кои не биле променети со новата територијална поделба на Македонија во 2004 година. Во периодот од 1996-2004 година, селото исто така припаѓало на некогашната Општина Центар Жупа.
Во периодот од 1955 до 1996 година, селото се наоѓало во рамките на големата општина Дебар.
Избирачко место
Во селото постои избирачкото место бр. 0570 според Државната изборна комисија, сместено во просториите на основното училиште. Во ова избирачко место е опфатено и селото Евла.
На претседателските избори во 2019 година, на ова избирачко место биле запишани вкупно 216 гласачи. На локалните избори во 2021 година, на ова избирачко место биле запишани вкупно 227 гласачи.
Виолетовозелена гулапка
Виолетовозелена гулапка, (Russula cyanoxantha), попозната како горилник за јаглен, е габ а базидиомицет, која се разликува од повеќето други членови на родот Гулапка со тоа што ливчињата не се разделуваат, тие се меки нееднакво долги флексибилни и разгранети. Таа е еден од најчестите видови на Гулапка во Европа.
Таа е печурка за јадење. Таа била прогласена за „Печурка на годината“ во 1997 година од Германското здружение на миколози.
Опис
Најистакната одлика се слабите ливчиња, кои се чувствуваат мрсни на допир, тие се флексибилни и не се кршат. Шапката е 4–15 см (1,5–6 инчи) широка, во младоста е тркалезна потоа полутопчеста и на крај раширена и вдлабната, по боја може да се појави во следниве комбинации: виолетовосина, виолетовоцрна, зеленикава до светло-кафеава (шапката има инзвонредно променлива боја). Дршките се чисто бели, малку конвексни под шапката, до 10 см во висина и 1,5-2,5 см (0,5–1 инчи) во пречник. Спорите се чисто бели. Месото ќе даде зелена реакција кога ќе се нанесат соли на железо (железен сулфат). Повеќето други (но не сите) видови русули се одликуваат со розеникава реакција. Заедно со флексибилноста на жабрите, ова е добра дијагностичка трага за нивото на видовите.
Распространетост и живеалиште
Виолетовозелена гулапка расте во малку кисела, но богата со хранливи материи почва. Како и сите Гулапк и, таа е микоризална габа. Најчесто се наоѓа во букови шуми, а често и во листопадни или мешани шуми, расте од мај до ноември, со најголема концентрација во јули до септември. Расте групно или поединечно.
Во исхраната
Печурката е инзвонредна за јадење таа е погодна за многу видови подготовки; месото не е толку тешко како на многу други Гулапка кои се јадат. Месото е бело, кревко,без мирис, вкусот е сладникав и потсетува на лешници.
Слични видови
Шапката на сиво-зелената (Russula grisea) е повеќе сино-сиво, но има виолетови или зелени нијанси со светли кремасти жабри. Оваа габа расте и во мешани шуми, особено под бука, и поретко во четинари.
Наводи
2. Е.Гарнвајднер. Печурки и жабокреци на Велика Британија и Европа. Колинс. 1994 година
Нојгерсдорф
Нојгерсдорф (Neugersdorf) — поранешен град во округот Герлиц, во Саксонија, Германија. Се наоѓа на границата со Чешка, 4 километри јужно од Еберсбах и 17 километри северозападно од Цитау. Од 1 јануари 2011 е дел од градот Еберсбах-Нојгерсдорф.
Евесен
Евесен (Evessen) — општина во округот Волфенбител, во сојузната покраина Долна Саксонија, Германија.
Копија
Поимот копија се користи во следните контексти:
Kopie
Бодонци
Бодонци (словенечки: Bodonci) — населба во Општина Пуцонци во источна Словенија. Областа е дел од историскиот регион Прекмурје. Населбата сега е вклучена во Помурскиот статистички регион.
Силва Арсија
Силва Арсија е шумска или пошумена област во близина на Рим, сместена на местото каде што се надоврзувале римските и веентинските територии. Легендата вели дека во 509 п.н.е. Римјаните го слушнале пророчкиот глас на Силван кој ја претскажувал нивната победа над Етрурците (Тит Ливиј), 2.7.2. Во битката кај Силва Арсија таа година, силите за кои се вели дека биле собрани од етрурскиот Таркин биле поразени, но со загубата на римскиот конзул Луциј Јуниј Брут. Шумата, богата со дрва од суштинско значење за бродоградба, била одземена од Етрурците од Веи од страна на Анкус Мартиус.
Магла во август (роман)
Магла во август (на германски Nebel im August ) е роман од 2008 година на Роберт Домес. Приказната се врти околу 14-годишно јенишско момче Ернст Лоса кое било убиено преку евтаназија од страна нацистите.
Во 2002 година, Домес започнал да го проучува животот на Ернст Лоса, номадско момче од јенишска етничка припадност, кој отпатувало за јужна Германија. Ернст бил одвоен од неговите родители во 1933 година, бил оценет како сирак и најпрво бил испратен во сиропиталиштето во 1942 година, а потоа бил префрлен во поправен дом и конечно на азил на возраст од дванаесет години. Таму бил убиен во 1944 година на 14-годишна возраст со предозирање со морфиум и хиозин. Тој бил една од најмалку 200.000 жртви на програмата за евтаназија за деца под национал-социјализам.
Домес го опишал животот на Ернст Лоса во овој роман, кој бил објавен од ЦБТ ( Random House) во 2008 година како детска книга. Во моментов, претставена како читање во училиштата, книгата добила бројни награди.
Во 2016 година била направена филмска адаптација во режија на германскиот режисер Каи Весел. Драмата Магла во август била објавена во германските театри во септември 2016 година. Филмот бил еден од 8-те германски филмови номинирани за Наградата на Академија за најдобар меѓународен игран филм во 2017 година, но не бил избран.
Дошница (рибник)
Рибникот Дошница се наоѓа во општина Демир Капија, на 5 км. оддалеченост од автопатот Скопје-Гевгелија. Рибникот има околу 2000 квадратни метри земјиште и на располагање има 100 тони риба за консумирање годишно. Со постоење од 60 години, рибникот Дошница има долга традиција на одгледување калифорниска и речна пастрмка и за првпат свеж лосос од видот Coho Salmon. Во ова мрестилиште се произведува по 500 000 мали рипчиња од калифорниска и речна пастрмка во еден турнус.
Калифорниска пастрмка
Калифорниска пастрмка (Oncorhynchus mykiss), со величини за консумирање од 250-400 грама. Калифорниската пастрмка претпочита ладна, чиста и висококвалитетна вода. Рибникот е изграден на реката Дошница, која има висококвалитетна вода, каква што бара овој специфичен тип на пастрмка. Калифорниската пастрмка има дамки во различни бои и затоа на (rainbow trout - виножитна пастрмка). Оваа риба има висококвалитетно месо, што е важен податок за нутриционистите и за сите оние кои водат грижа за своето здравје. Калифорниската пастрмка обично се продава свежа, во вообичаената величина за консумирање.
Речна пастрмка
Речна пастрмка (Salmo trutta fario) живее во многу чисти води, богати со кислород. Карактеристична е по нејзината златеникаво-кафеава и црна боја, како и по црвените дамки по целото тело. Освен за консумирање овој вид на риба се користи и за спортски риболов.
Договор во Бахчисарај
Договорот од Бахчисарај бил склучен помеѓу Царство Русија и Отоманското Царство во 1681 година. Со договорот бил ставен крај на Руско-турската војна (1676-1681).
Според договорот, двете страни се согласиле на 20-годишно примирје, а реката Днепар била прифатена како гранична линија меѓу двете земји. По потпишувањето на договорот, Ногалските орди го задржиле правото да живеат како номади во јужниот дел на Украина, а Козаците го задржале правото на риболов на реките Днепар и нејзините притоки. Султанот го признал суверенитетот на Царство Русија додека јужниот дел од Украина останал под османлиска управа. Но и покрај овој договор, Русија се приклучила кон европската коалиција која била создадена против Османлиското Царство во 1686 година.
NGC 6412
NGC 6412 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6412 се споменува и како UGC 10897, MCG 13-12-26, CGCG 355-34, CGCG 356-4, VV 444, Arp 38, KARA 813, KAZ 146, IRAS 17313+7544.
Откривање
Објектот е откриен на 12 декември 1797 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6412 е од видот SBc. Видливиот сјај со голо око изнесува 11,8 m, а оној во рамките на интервалот од минималната до максималната честота 12,3 m, додека површинскиот сјај изнесува 13,4 m/лм2. NGC 6412 има привидни димензии од 2,5' х 2,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 29 м 36,9 с, а неговата деклинација, односно висината на лакот на тој агол, +75° 42' 17"". Положбениот агол на објектот е во износ од 120°.
Други поделби
Проучување на NGC 6412 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 60393. Во рамките на атласот на длабокото небо, Уранометрија 2000.00, објектот припаѓа на групата означена со бројот 12; додека во Каталогот на основни ѕвезди (GSC) е групиран под бројот 4569. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 776.
Црква Санта Марија ин Агуиро
Црквата Санта Марија ин Агуиро (Santa Maria in Aquiro) — црква која се наоѓа во Рим, Италија и е во склопот на Римокатоличката црква. Црквата била изградена во ранохристијанската ера, била реновирана во времето на Папа Григориј III. Црквата е посветена на Богородица Марија.
Предраг Јокановиќ
Предраг Јокановиќ (роден на 26 октомври 1968 година) бил српски поранешен професионален фудбалер, но и тренер.
Своите професионални фудбалски денови ги поминал речиси исклучиво во Португалија. Јокановиќ минал десет години во таа држава, девет од нив во најсилната Примеира лига, каде одиграл вкупно 191 натпревар и постигнал 18 голови. Тој настапувал најчесто како дефанзивен играч за врска (иако повремено можел да се забележи и како централен одбранбен играч).
По пензионирањето во 2003 година, Јокановиќ започнал тренерска кариера во истата земја.
Професионална кариера
Роден во Белград, Јокановиќ го поминал најголемиот дел од својата професионална играчка кариера на португалскиот остров Мадеира, настапувајќи за секој од поголемите клубови во регионот. Тој започнал во 1993 година во клубот на ЦФ Униао во Примеира Лигата, а кога тимот испаднал две години подоцна во сезоната 1994-95, тој преминал во соседниот клуб на ЦС Маритимо. Таму останал цели шест сезони уживајќи во кои инклузивно играл во сезоната 1998-99 во Купот на УЕФА. Таа сезона клубот на Маритимо загубил од составот на Лидс Јунајтед и тоа на пенали.
Во 2001 година, откако ѝ помогнал на својата екипа во финалето на Купот на Португалија, Јокановиќ бил ослободен од обврските, веднаш потпишал за клубот на ЦД Национал кој се натпреварувал во втората дивизија. По само една сезона во клубот, тој му помогнал да се квалификува во повисок ранг. Во клубот на Национал останал уште една сезона по која се пензионирал на речиси 35-годишна возраст.
Тренерска кариера
По речиси две години на чело на младинскиот тим до 19 години, Јокановиќ бил назначен за тренер на составот на Национал во средината на сезоната 2006–07. Клубот го напуштил на крајот на наредната сезона. По две години како асистент, но и како извидник и набљудувач на натпреварите, на 13 декември 2009 година тој повторно потпишал за клубот, заменувајќи го тренерот Мануел Мачадо кој закрепнувал од компликации поврзани со операција.
На крајот на сезоната 2009-10, Јокановиќ дефинитивно го заменил Мачадо на чело на составот на Национал. Тој успеал да потпише договор со неколку фудбалери, негови поранешни сонародници (еден Црногорец, еден Словенец и тројца Хрвати). Во неговите клубови, каде бил тренер ретко настапувале повеќе од два или три португалски играчи.
На 13 март 2011 година, по нерешениот натпревар со резултат од 1:1 на домашен терен против составот на Академика де Коимбра, која го израмнила резултатот во 92 минута, Јокановиќ добил отказ од клубот на Национал. Тој останал во тимот, но во одделот на извидници (лица кои ги следат противничките тимови).
Јокановиќ на 11 ноември 2011 година се вратил во составот на Униао да Мадеира (по 18 години), каде бил назначен за главен тренер на вториот клуб на Национал. На крајот од сезоната 2012-13, тој заминал од екипата на Национал.
Во 2014 година, Јокановиќ бил назначен за тренер на анголскиот клуб Џирабола ФК Бравос до Макис, а бил отпуштен пред последниот натпревар од сезоната. Со тој тим бил рангиран на 6то место. На 30 декември 2016 година повторно се вратил во составот на Национал (четврти пат), повторно заменувајќи го тренерот Мачадо.
Мана
Мана се однесува на натприродна сила што според кажувањата постои во сите нешта. Се смета дека маната е матернална или месечева магија, какви што се среќаваат во одделните митологии.
Maná (juegos)
Be My Lover (песна на La Bouche)
Be My Lover е песна снимена од германско-американска група за Евроденс La Bouche. Беше објавен во март 1995 година како втор сингл од нивниот албум, Sweet Dreams.
Останува еден од нивните најуспешни хитови, заедно со Sweet Dreams. Оваа песна беше пренесена во многу мегамиксни нумери и има неколку ремиксни верзии. Таа достигна број 6 на Билборд Хот 100 во Соединетите држави. Исто така, се најде на врвот на табелата со танцување во САД две недели во декември 1995 година. Во Европа, Be My lover хит број еден во Германија, Шведска и Европски Хот 100 Синглови. До денес, таа има продадено 6 милиони примероци ширум светот.
Долна Шушаја
Долна Шушаја е село во Србија во општина Прешево во Пчињскиот округ. Селото се наоѓа на автопатот Е75 кој води од Белград, преку Скопје до Солун. Според пописот од 2002, селото имаше 342 жители (според пописот од 1991, селото имало 310 жители).
Демографија
Во селото живеат 194 полнолетни жители, а просечната старост на населението изнесува 26,2 години (24,7 кај мажите и 27,7 кај жените). Во селото има 69 домаќинства, а просечниот број на членови по домаќинство е 4,96.
Ова село е во голем број населено со Албанци (според пописот од 2002 година), а во последните три пописи, е забележан пад во бројот на жители.
Црквиште (Свето Тодори)
Црквиште — археолошко наоѓалиште во битолското село Свето Тодори. Претставува населба од римско време. Се наоѓа на околу 700 м источно од селото, каде по површината на нивите се гледаат грамади од кршен камен, фрагменти од керамички садови и покривни ќерамиди. Од ова наоѓалиште се однесени во селската црква неколку мермерни предмети: ара без натпис со релјефни украси, стела со релјефна претстава на маж, жена и четири деца, осумаголен мермерен столб (фрагментиран) и фрагментирана мермерна стела која е вградена во камбанаријата.
Закривен простор
Закривен простор често се однесува на просторна геометрија која не е „рамна“, каде рамниот простор е опишан со Евклидова геометрија. Закривените простори обично можат да бидат опишани со Риманова геометрија, иако некои едноставни случаи можат да бидат опишани и на други начини. Закривените простори имаат значајна улога во општата релативност, каде гравитацијата често се визуелизира како закривен простор. Метриката Фридман-Лематре-Робертсон-Вокер е закривена метрика која ја формира сегашната основа за опишувањето на проширувањето на просторот и обликот на универзумот.
Едноставен дводимензионален пример
Многу познат пример за закривен простор е површината на сфера. Иако до нашата позната перспектива сферата изгледа тридимензионално, ако предмет е ограничен да лежи на површината, тој има само две димензии во кои може да се придвижи. Површината на сфера може целосно да се опише со две димензии, бидејќи без разлика колку груба површината може да биде, таа е само површина, што е дводимензионална надворешна граница на волумен. Дури и површината на Земјата, која е фрактална комплексност, е дводимензионална граница долж надворешноста на волуменот.
Вградување
Една од дефинирачките одлики на закривниот простор е неговото оддалечување од Питагорова теорема. Во закривен простор:
Питагоровата врска често може да биде обновена со опишувањето на просторот со уште една димензија. Да претпоставиме дека имаме неевклидов тридимензионален простор со координати. Затоа што не е рамен:
Забележете дека координатата x не е иста како координатата x'.
За изборот од 4D координатите да бидат валидни дескриптори на оригиналниот 3D простор, тој мора да ги има истите бројки на степени на слобода. Бидејќи четирите координати имаат четири степени на слобода, тој мора да има поставено ограничување. Можеме да избереме ограничување така што Питагоровата теорема важи за новиот 4D простор. Тоа е:
Константата може да биде позитивна или негативна. The constant can be positive or negative. За погодност можеме да избереме константата да биде
Оваа форма обично не е многу користена и затоа често се применува координатната трансформација:, ,. Со оваа координатна трансофрмација:
Без вградување
Геометријата на n-димензионалниот простор исто така може да биде опишана со Римановата геометрија. Изотропски и хомоген простор може да биде опишан со метриката: Ова се сведува на Евклидовиот простор кога \lambda = 0. Но, за просторот може да се каже дека е „рамен“ кога Вејл тензорот ги има сите нула компоненти. Во три димензии оваа состојба е исполнета кога Риччи тензорот (R_{ab}) е еднаков на метричките пати на Риччи скаларот (R, да не дојде до забуна со R од претходниот дел). Тоа е. Пресметка на овие компоненти од метрикатаа дава дека:
Ова дава на метриката ваков облик:
каде k може да биде нула,позитивна,или негативна и не е ограничена до ±1.
Отворено, рамно, затворено
Изотропски и хомоген простор може да биде опишан со метриката:
Во границата кога константата за закривеност (R) станува бесконечно голема, се враќа рамен Евклидов простор. Тоа во суштина е исто како и поставувањето на \kappa во нула. Ако \kappa не е нула, просторот не е Евклидов. Кога \kappa = +1 за просторот велиме дека е затворен или елиптичен. Кога \kappa = -1 за просторот велиме дека е отворен or хиперболичен.
Триаголници кои лежат на површината на отворен простор имаат збир на агли помал од 180°. Триаголници кои лежат на површината на затворен простор имаат збир на агли поголем од 180°. Волуменот не е.
Тонгански јазици
Тонгански јазици е јазичен поим со кој се означува мала подгрупа на полинезиските јазици. Тонганските јазици е една од двете главни полинезиски подгрупи, другата е јадрени полинезиски јазици. Оваа група е составена од два јазика: тонгански јазик и ниуеански јазик. Се претпоставува дека дел од оваа група бил и ниуафоуанскиот јазик, кој денес е исчезнат.
Фелтхајм (Ое)
Фелтхајм (Veltheim) — општина во округот Волфенбител, во сојузната покраина Долна Саксонија, Германија.
Географија
Фелтхајм се наоѓа на западниот дел од ридскиот масив Елм. Од Елм течат заедно повеќе потоци, од кој еден е Ое.
Голдов код
Голдовиот код (Голдова низа) е вид на бинарна низа што се користи во телекомуникациите (CDMA) и сателитска навигација (GPS). Голдовите кодови се именувани во чест на американскиот научник Роберт Голд. Имаат ограничени мали накрсни корелации во рамките на едно множество, што е од голема корист кога повеќе уреди емитуваат во ист опсег. Множеството на овие низи се состои од 2^n-1 низи, секоја со период од 2^n-1.
Scriptio continua
Scriptio continua / скриптио континуа или scripta continua/ скрипта континуа —  стил на пишување текст. Буквалниот превод на македонски од латински е „продолжено пишување“ и главна одлика на стилот е тоа што нема празни места помеѓу зборовите или речениците. Исто така, во овој стил нема правописни знаци, надредни знаци или разлика од мала и голема буква. Најстарите старогрчки и старолатински текстови користеле посебни знаци за одделување на зборовите, но подоцна преминале кон употреба на овој стил. Меѓу словенските јазици, само глаголицата била делумно употребувана во овој стил.
Латински јазик
Во прилог следува латински текст во стил на продолжени пишување. Овој дел е од текст на Цицерон.
Ако се следат современите норми за пишување, се добива:
Голдов код
Исклучителната дискункција на два Голдови кода од едно исто множество дава друг Голдов код Gold во некој фаза.
Во рамките на едно множество Голдови кодови, околу половината се врамнотежени — бројот на единици и нули се разликува само за еден.
Наводи
Linear rückgekoppeltes Schieberegister
Пампанга
Пампанга е покраина на Филипините која е сместена во Централен Лузон Регионот. Главен град е Сан Фернандо. Пампанга се граничи со Батаан и Замбалес на запад, Тарлак и Нова Есиха на север, и Булакан на југоисток. Пампанга исто така излегува и на Манилскиот Залив.
Мазно мускулно ткиво
Мазно мускулно ткиво (лат. textus muscularis nonstriatus) — тип на мускулно ткиво кое влегува во состав на крвните и лимфните садови, органите на системот за варење, дишникот, мочниот меур, утерусот, кожата и др. Тоа е специјализирано за слаби и бавни контракции, а инервирано е од автономниот нервен систем, што значи дека не работи под дејство на свеста и волјата.
Пампанга
Народ и култура
Самиот народ од Пампанга себеси се нарекува Каре-Каре, Сисиг и Килавин. Инаку заедничко име им е Пампангоси (Pampangos.)
Стопанство
Фармерството и рибарството се најголемите стопански гранки на Палаван. Најмногу се проиѕведува ориз, пченка, шеќерна трска и тилапија. Во последните години туризмот доживува еден вид на брз развој, пред сè поради извонреднита положба на покраината и климата.
Административна поделба
Пампанга е поделена на 20 општини и 2 града.
Безновци
Безновци (словенечки: Beznovci) — населба во Општина Пуцонци во источна Словенија. Областа е дел од историскиот регион Прекмурје. Населбата сега е вклучена во Помурскиот статистички регион.
Црква „Св. Бессребреници“ - Лески (Серско)
Свети Бессребреници Кузман и Дамјан или Свети Врачи (Άγιοι Ανάργυροι) — црква во селото Лески, Серско, Егејска Македонија. Влегува во состав на Серско-нигритската епархија на Цариградската патријаршија. Има улога на парохиски храм.
Храмот се наоѓа во центарот на селото. Претставува трикорабна поствизантиска базилика изградена во првата половина на XIX век. Има димензии од 9,95 × 14,65 м и сводест средиштен дел. Дрвениот иконостас вклучува делови од стар резбан и позлатен иконостас од првата половина на XVIII век. Иконите се од втората половина на XIX век, кога храмот е живописан.
Во црквата на трем на подигнатиот западен дел е зачуван мал средновековен параклис од XIII век издлабен во карпата. Тој има димензии од 3,67 × 7,77 м, и бил дел од византискиот манастир „Св. Бессребреници“. Влезот има врата со дрвен околувратник која гледа на исток, по која води во тесен ходник. Во предниот дел на ходникот е главниот дел на параклисот со два осумаголни мермерни столба овенчани со капители, украсени по краевите со палмети и розети. Десно од ходникот има мал жртвеник со мермерен архитрав, кој го носи крста со свиоци и ромбови од обете страни. Долниот дел на храмот вклучува две мермерни плочи кои образуваат крст. Трета плоча со слични розетки е вградена во јужниот надворешен ѕид на жртвеникот. Од мермер се направени и исклучително убавите царски двери.
На надворешниот ѕид, северно од влезот има фреска на Свети Никола кој во левата драка држи евангелие, а со десната благословува. Во хондникот на параклисот се фреските на Свети Јован Крстител и непрепознаен светец. Од двете страни на убавата порта на царските двери се претставени Христос и Богородица. На северниот ѕид на параклисот се Светите Бессребреници Кузман и Дамјан. Двајцата светци-лекари во рацете држав отворен ковчег со медицински инструменти и лекови. Непосредно до нив има светец, кој во десната рака држи маченички крст. Сите фрски во средишниот дел и ходникот, кои се најстари, се живописани на природната карпа. Творецот е непознат, а според некои, тој е автор и на фреските во соседниот голем манастир на Јован Крсстител.
Во внатрешноста на храмот има подоцнежни поствизантиски фрески. Во издлабената ниша во средиштето на источниот ѕид е Богородица Поширока од небесата, придружена од фигурите на Свети Јован Златоуст, Христос, Богородица, Свети Стефан и Свети Григориј.
Историјата на византискиот параклис е поврзана со првиот ктитор на Серскиот манастир, Јоаникиј Серски. Според описот кој го има оставено внук му Јоаким (монашко име Јован, епископ на Зихна и втор ктитор на манастирот), по заминувањето од Света Гора, каде бил монах и ракоположен за свештеник, чичко му се вратил дома (о. 1260 г.), за да го преземе старателството врз него откако останал сирак по смртта на родителите. Тука побарал осамено место во источниот дел на Сминица за да се осамотат заедно со внукот. Така открил малка напуштена црквичка, од која останал само наосот, посветен на светите врачи Кузман и Дамјан. Откако ја возобновиле (пред 1275 г.), тие создале монашка обител. Неколку години пред 1279 г. другите монаси се повлекле од манастирот, па Јован и внук му побарале друго непристапно место на запад. За кратко живееле во пештера, пред да слезат и да го основаат познатиот манастир „Св. Јован Крстител“.
Во византиските извори, параклисот Св. Бессребреници е наведен како сопственост (1310-1357) на Иверскиот манастир. Наречен е и Љаски. Параклисот, од своја страна, бил сопственик на метохот на Јован Богослов во Ливовишта кај Сер. Во хрисовул на царот Андроник II Палеолог од 1322 г. се споменува дека е опслужуван од монаси и дека нему му се даваат имоти во Тревесена (Τρεβέσαινα) и Тревесеникија (Τρεβεσενίκια) и во Ливовишта, близу Серската тврдина. Тие имоти, а највеќе оној во Кераница (Лески), биле предмет на постојани расправии со блискиот манастир „Св. Јован Крстител“.
Во 1346 г. во документ од Стефан Душан се потврдува правото на Иверскиот манастир врз метохот на „Св. Бессребреници“. Метохот е споменат во хрисовул на царот Јован VI Кантакузин од 1351 г. и на царот Јован V Палеолог од 1357 г., кој се однесува на владенијата на Иверскиот манастир. Метохот е уништен нешто пред 1371 г.
Џејн Симор
Џејн Симор (1508 или 1509 – ) (англиски: Jane Seymour) била третата сопруга на англискиот крал Хенри VIII и негова трета братучетка. Таа долго време работела како придружничка на кралиците Катерина Арагонска и Ана Болејн.
Во кралскиот двор
Џејн била ќерка на Џон Симор од Вилтшир и Маргарет од Вилтшир. Таа имало потекло од старо аристократско семејство, а нејзиниот татко бил ценет во дворот на Хенри VIII. Џејн служила како дворска дама на Катерина Арагонска и Ана Болејн сè додека не била забележана од страна на кралот. Кралот Хенри, незадоволен од бракот со Ана Болејн започнал да се интересира за младата дворска дама. Се смета дека таа одбила да биде љубовница на кралот. Хенри сметал дека Џејн ќе го роди идниот престолонаследник на Англија, како што се и случило подоцна.
Кралица на Англија
По погубувањето на Ана Болејн, во 1536 година се омажила за кралот на Англија. Официјално Џејн за кралица на Англија била прогласена на 4 јуни, но никогаш не била крунисана, главно поради епидемијата која владеела во Лондон. Се претпоставува и дека самиот Хенри не сакал таа да биде крунисена сè додека не му роди син.
Смрт
Многу бргу по свадбата, таа останала бремена. Таа починала 12 дена по раѓањето на идниот крал на Англија, Едвард VI.
Дадо Топиќ
Адолф „Дадо“ Топиќ — роден во (Нова Градишка, на 4 септември 1949). Тој е хрватски музичар. Топиќ во својата кариера бил член на групите Динамити, Корни и Тајм. Заедно со групата Драгонфлај ја претставуваше Хрватска на Песна на Евровизија 2007.
Почеток на кариерата
Топиќ ја започнал својата музичка кариера како средношколец во групата Ѓаволови еликсири како басист и пејач.Во 1967. година се приклучил на Динамити од Осиек.
Првиот состав на Динамити го сочинувале: вокал Киќо Слабинац, гитарист Антун Николиќ, басист Алберто Красниќи, клавијатурист Владо Лазиќ и тапанар Ратко Дивјак. Подоцна преминува на ритам гитара. Дадо одлично пеел соул и блуз музика.
Во 1969. година го повикуваат да се приклучи на групата Корни за да го замени пејачот Далибор Бруно. По неговото заминување во Белград, Динамити престанаа со работа. Тука почнал да компонира и настанале неговите први песни „Remember“, „Жената е пристаниште, а човекот брод“ и „Прво светло во куќата број 4“ која ја напишал заедно со Корнелие Ковач. Меѓутоа ниедна од тие песни не се нашле на плочите на Корни.
Тајм
Септември 1971. година Топиќ је напушти групата Корни и во Загреб со помош на менаџерот Владимир Михаљек ја основа Тајм. Во составот на групата беа: Дадо Топиќ (вокал), Тихомир Поп Асановиќ (клавијатура), Ведран Божиќ (гитара), Марио Маврин (бас), Ратко Дивјак (тапани) и Бране Ламберт Живковиќ (клавир и флејта). Деби плочата „Time“ е објавена во 1972. година. Првиот тираж е печатен во петстотини примероци, но подоцна, поради големиот интерес е дополнително издавана. Групата почнала добро но подоцна се растурила, па Дадо отишол во Германија каде свирел по клубови. По враќањето настапувал со Југословенска поп селекција која ја основал Поп Асановиќ. Групите Тиме и Поп селекција учествувале на Светскиот младински фестивал во Берлин, во тогашна Источна Германија каде добија награда за Асановиќевата композиција „Берлин“. Свиреа и во Австрија како предгрупа на турнејата на англискиот состав на Ист оф иден, како и на БООМ 73 фестивалот и нивната песна „Кажи ми циганко што пишува на мојата дланка“ објавена е на плочата „БООМ Поп Фест 73“ (Југотон 1973.). Како голем пријател на балканските народи, посебно на македонскиот во 1973 година ја испеа песната „Македонија“ (Македонија - Дадо Топиќ) која е меѓу 100-те најдобри поранешни југословенски рок песни.
Во 1974. година Дадо учествува на снимање на албумот „Мајко земјо“ на Тихомира Асановиќ. Подоцна настапува со Септември кој го формирале членовите на Поп селекција. Заради одбегнување на одење во војска бил во затвор каде напишал песни за албумот „Time II“ кој го снимил со Асановиќ, Дивјак и Драги Јелиќ од ЈУ група.
Со Печо Петеј отсвирале четириесет и три концерти низ Англија. Подоцна Топиќ и Петеј во Југославија ја обновиле Тајм во која набрзо се приклучил англискиот клавијатурист Крис Николс.
Тајм настапи на БООМ 76 фестивалот и концертната верзија на песната „Да ли знаеш дека те сакам“ е забележена на плочата „БООМ 76“ (ПГП РТБ 1976.). Плочата „Живот во чизми со високи пети“, Топиќ ја снимил во Минхен. Снимката од нивниот настап на 6 ноември 1976. године во новосадското Студио М е забележена на двојната плоча „Рандеву со музика“ (Југотон 1977.).
Кон крајот на 1977. година групата Тајм службено престанала со работа.
После Тајм
Топиќ и Николс пристапиле на белградската група Рибели која го сменила името во Мама ко ко. Свиреле на редовни журки во Младинскиот дом во Белград и го прателе Здравко Чолиќ на турнејата „Патувачки земјотрес“. Дадо, во дует со Борис Аранѓеловиќ пеел на сингл групата Смак „На Балканот“ 1979. година.
Истата година постигнал хит со песната Флојд Зоран Симјановиќ, напишана за филмот Национална класа во режија на Горан Марковиќ. Потоа на двојниот соло албум „Неоседлани“ донел нов авторски концепт. Во единаесет песни, следејќи принцип на филмско сценарио, ја обработил животната приказна на замислениот јунак Јован кој ја напуштил Југославија во желба за поудобен живот.
Следната плоча „Шепотење на перница“ е снимена во 1980. година. Со Слаѓана Милошевиќ Топиќ настапува на Песна за Евровизија со песната „Принцеза“ која се појавила на макси синглот. Успехот од таа соработка довел до објавување на заедничко -{CD}-- на кое се наоѓа избор на песни од кариерите на Слаѓана и Дадо.
Од 1990-те до денес
Топиќ се преселил во Австрија каде во 1993. година објавил мини CD -{Call It Love}-. Последните години често настапува во странство. Во 1997. година на Фестивалот на мелодии од Истра и Кварнер, на вечерта на авторски песни, добива прва награда за изведба на „Не сум знаел“. Истата година глуми и пее во рок операта „Црна кралица“, а следната учествувал на два концерти на „Губец Бег“. 1998. година заедно со Ведран Божиќ, Ратко Дивјак и со млади музичари повторно ја обновува групата Тајм, но само повремено настапуваат.
Дадо Топиќ со Саша Матиќ го подели првото место на будванскиот фестивал 2003. На Дора 2007. Топиќ со групата Драгонфлај е избран да ја претставува Хрватска на Песна на Евровизијата 2007. која се одржа во Хелсинки.
Чонталски јазик
Јоко очоко, или познат како чонталски, и акалански, е мајански јазик од чолската група на јазици. Јазикот се зборува во мексиканската држава Табаско. Има најмалку три дијалекти, тамулте де лас Сабанас Чонтал, Буена Виста Чонтал и Мирамар Чонтал.
Логотет
Логотет е византиска административна титула која еквивалентна на современ државен секретар, која се наоѓала во употреба помеѓу VI и XIV век. Логоетот бил главен запазувач на законот и на државните приходи.
Фудбалска лига на Англија Чемпионшип
Оваа лига се состои од 24 клубови кои играат меѓу себе двокружно. Првите две екипи на табелата на крајот од сезоната влегуваат директно во Премиер лигата, а останатите 4 од 3-то до 6-то место играат плејоф, во кој победникот во финалето, исто така, изборува промоција. Последните три екипи во лигата, пак, испаѓаат во Лига Еден.
Логотет
Логотетите во Византија се делеле на:
Александар III (византиски владетел)
Владеење
Лав умрел на 12 мај 912 Власта ја презел Александар, стрико на малотетниот Константин. Тој се стремел, пред се, за тоа да се ослободи од наследството на својот покоен брат. Царицата Зоја ја затворил во манастир, а сите угледни Лавови соработници ги отстранил и ги заменил со свои луѓе. Така и Никола Мистик бил вратен на патријаршискиот престол.
Тукан (соѕвездие)
Тукан — соѕвездие на јужното небо, забележано во 16 век. Неговото латинско име Tucana — за јужноамериканската птица тукан.
Александар III (византиски владетел)
Владеење
Во надворешната политика постапките на новиот владетел имале кобни последици. Тој лесноумно одбил да им плаќа данок на Бугарите на кого Византија се обврзала со договорот за мир од 896 година и со тоа на Симеон му го дал саканиот повод за почеток на непријателствата. Меѓутоа, Александар починал наскоро, на 6 јуни 913. Единствен претставник на Династијата сега бил седумгодишниот Константин. Власта ја презело регентството со патријархот Никола Мистик на чело.
Кутлина (Свето Тодори)
Кутлина — археолошко наоѓалиште во битолското село Свето Тодори. Претставува осамен наод од римско време. Артефактот бил пронајден во нина на месен жител, што се наоѓа на околу 2 км североисточно од селото, каде е најдена мермерна стела со релјефна претстава на маж, жена и четири деца меѓу нив. Стелата се чува во тремот на селската црква.
Ентеробактерии
Ентеробактериите ја сочинуваат фамилијата Enterobacteriaceae, која е една од најважните фамилии на бактерии, како во поглед на количество (повеќе од 30 родови и преку 100 видови), така и во квалитативен поглед. Тука се среќаваат многу родови, од кои повеќето се убиквитарни и често предизвикуваат инфекции кај човекот и животните. Други наоѓаат широка примена (ферментација на сирење и останати млечни производи, алкохол, производство на токсини во козметиката, медицински третман, добивање на антивирални агенси во фармацевтската индустрија итн.).
Ентеробактериите се грамнегативни бактерии кои по својата морфологија може да се коки или стапчиња. Членовите на оваа група се дел од цревната (од грчки: enteron - црево) микробиота (познати како колиформи), како и од кожната микробиота на човекот и животните. Некои видови може да живеат во почвата, водните растенија и животните. Релативно лесно се отстрануваат со најчестите дезинфектанти каков што е хлорот.
Морфологија
Членовите на ентеробактериите се бацили (во облик на прачка) и се вообичаено 1-5 μm во должина. Тие обично се појавуваат како сиви колонии со средна до голема големина на крвен агар, иако некои можат да изразат пигменти.
Повеќето имаат многу флагели кои се користат за движење, но неколку родови се неподвижни. Повеќето членови на ентеробактериите имаат перитрични, тип I фимбрии вклучени во адхезијата на бактериските клетки на нивните домаќини.
Тие не образуваат спори.
Метаболизам
Како и другите Pseudomonadota, ентеробактериите имаат Грам-негативни дамки, и тие се факултативно анаероби, ферментирајќи шеќери за правење на млечна киселина и разни други крајни производи. Повеќето, исто така, го намалуваат нитрат на нитрит, иако постојат исклучоци. За разлика од повеќето слични бактерии, ентеробактериите главно немаат цитохром c оксидаза, но постојат исклучоци.
Екологија
Многу членови на ова семејство се нормални членови на цревна микробиота кај луѓето и другите животни, додека други се наоѓаат во водата или почвата, или се паразити на различни животни и растенија.
Шкотска национална партија
Шкотска национална партија (на Scottish National Party, на Pàrtaidh Nàiseanta na h-Alba, на Scots National Pairty) — политичка партија во Обединетото Кралство. Партијата поддржува и води кампањи за независност на Шкотска од Обединетото Кралство и членство на независна Шкотска во Европската унија, преку политичка платформа заснована на граѓански национализам. Шкотската национална партија е трета најголема политичка партија според членство во Обединетото Кралство, зад Лабуристичката партија и Конзервативната партија. Таа е најголемата политичка партија во Шкотска, поседувајќи најмногу места во Шкотскиот парламент и 47 од 59 шкотски места во Долниот дом на Парламентот на Обединетото Кралство. Актуелниот лидер на партијата Никола Стерџен е прв министер на Шкотска од 2014 година.
Партијата е создадена во 1934 година преку спојувањето на Националната партија на Шкотска и Шкотската партија.
Копитаров триод
Копитаров триод — средмомакедонски кирилски посен триод од крајот на XIII век, 72 л., Љубљана NUK Cod. Kop. 9. Правописно-јазичните особености потврдуваат североисточно македонско потекло. Записите укажуваат на поврзаност со Прешевската област со најзначајното културно средиште – манастирот „Св. Прохор Пчињски“. Текстот припаѓа кон постарата редакција на триодот, без паримии и со цели вечерни за секој ден.
Пукапукански јазик
Пукапуканскиот јазик (Pukapuka) е полинезиски јазик кој се зборува на островот Пукапука во Куковите Острови. Јазикот се развил во изолација бидејќи имало помал контакт со останатите околни јазици. Пукапуканскиот јазик е дел од подгрупата на самоански јазици и не е сличен со ниту еден од јазиците на Куковите Острови. Според скорешните истражувања, пукапуканскиот, токелауанскиот и тувалскиот сочинувале една група јазици. Јазикот е познат и како „домашен јазик“ или „te leo Wale“. Јазикот бил воведен во училиштата во 1980-те години и со тоа се подобрила писменоста. Според Ethnologue, јазикот го зборуваат околу 2.030 жители, од кои 840 се на Куковите Острови.
Познановци
Познановци (словенечки: Poznanovci) — населба во Општина Пуцонци во источна Словенија. Областа е дел од историскиот регион Прекмурје. Населбата сега е вклучена во Помурскиот статистички регион.
Фелтхајм
Фелтхајм може да се однесува на следниве места:
Клуб на есперантисти (Струмица)
Клубот на есперантисти бил клуб на граѓани на Струмица кои сакале да го изучуваат есперанто јазикот, но и да се запознаат со политичките проблеми во светот. Тој е еден од првите кои се појавиле во Македонија. Клубот добил големо внимание од младите во градот, успевајќи активно да застапуваат еден вид на комунистичка идеологија, каква впрочем застапувале и останатите клубови на есперантисти во светот.
Освен изучувањето на јазикот, клубот започнал да организира излети по селата, така што освен што ги запознавал членовите со населените места околу градот, ја агитирала и младината од струмичките села. Тој исто така организирал и игранки и претстави за целото граѓанство во изнајмената сала на кино „Балкан“. На лето, 1940 година клубот ги изнајмил просториите на куќата на Маџункови и организирал сопствена библиотека која располагала со 300-400 книги, дел од кои биле на есперанто.
Историја
"Великосрпските властодршци имаа формирано неколку друштва во градот, со цел да ја денационализираат младината но во тоа не успеаја. Не успеаја затоа што овие друштва, како единствено дозволени места за културно-просветен и забавен живот, беа постепено преземани од младината која сè повеќе развиваше комунистичка активност. Тоа особено се покажа со примерот на есперантската секција, која како таква, беше скоро единствена појава во Македонија."
- Д-р Манол Пандевски и Ѓорѓи Стоев - Трнката
Формирањето на клубот се сведува на работата и искуствата на Благој Јанков - Мучето кој по пуштање од белградскиот затвор Главњача се враќа во родната Струмица. Тој со своето познавање и искуство во организирање на работничката класа успеал да формира група која ќе се бори за слободата на Македонија и правото на работниците. Уште пред да ја напушти Струмица, го разгледувал прашањето на кој начин да ја придобие и останатата младина, а со цел политички да се воспитува и подготви за борба за остварување на работничките права.
Во 1937 година, во куќата на Милчо Шеќерџиев се одржува состанок на кој учествуваат Васил Цилев, Ката Поцкова, Мито Поп Тодоров и Благој Мучето. На состанокот се одлучува работниците својата дејност да ја извршуваат преку есперантско друштво. До таква одлука дошло поради тоа што, пред војната, во Југославија друштвата на есперантистите се покажале како мошне погодна форма за развивање на активност на партиските активисти. Киро Минанов, кој завршил курс по есперанто во Белград, бил поканет да се врати во градот за да дејствува како предавач на курсот. Тој се согласил и во летото 1938 година, се вратил во Струмица.
Како секција во друштвото „Реља Крилатица“
"Ако накратко се резимира културно-просветната и национално-политичката активност на населението, пред сè на работничката, училишната и другата младина во Струмица, во периодот на стара Југославија, треба да се каже дека младите генерации секогаш наоѓале методи и форми на работа за да се здобијат со поголемо образование, да се поврзат со селското население, да се вклучат во борбата на македонскиот народ и на работничката класа од Југославија за извојување на слободен, човечки живот."
- Д-р Манол Пандевски и Ѓорѓи Стоев - Трнката
На последниот состанок за конечно формирање на клубот, се сметало дека локалната власт нема да дозволи формирање на ваков клуб, па поради тоа иницијаторите го искористиле постојното друштво „Реља Крилатица“ каде што ќе се формира секција на есперантистите. Така, управата на „Реља Крилатица“ на својата седница на 4 јули 1938 година, го прифатила предлогот, со следните услови: Да се организира есперантски курс, под услов, есперантската секција да работи исклучиво на изучување на овој меѓународен јазик, и тоа на сопствено материјално издржување.
Во зимата 1938 година, секцијата ја закупила салата на сегашното кино „Балкан" во која организирале забави и игранки во саботите и празничните денови. Популарноста на секцијата на есперантистите меѓу работните луѓе за кусо време порасна. Со отпочнувањето на секој нов курс, бројот на членовите се зголемувал, а годишно се одржувале 3-4 курса. Предавањата се одржувале неколкупати седмично во вечерните часови. Меѓутоа, во просториите на училиштето дел од членовите на секцијата доаѓале скоро секоја вечер. Тоа станало нивен постојан клуб. Во градот можело да се чуе како млади работници зборуваат на јазикот есперанто, кое уште повеќе го зголемувало интересот на работниците и младината кон работата на есперантистите.
Исландски универзитет
Исландски Универзитет (Háskóli Íslands) — државен универзитет во Исланд, основан 1911 година. Во текот на првата година од отворањето биле запишани 45 студенти. Денес универзитетот држи предавања на околу 16000 студенти кои студираат на 25 факултети.
Клуб на есперантисти (Струмица)
Учество на Конгресот на есперантисти на Југославија
Летото 1939 година, се одржувал Конгрес на есперантисти на Југославија во Карловац, тогаш Бановина Хрватска. На него учествувале и струмичките есперантисти. Тие за свои делегати на конгресот ги избрале Ристо Беќаров и Глигор Новаков.
Дискусиите водени на Конгресот за задушувањето на Шпанската република и меѓународната ситуација, им разјасниле многу политички прашања на делегатите. Тие се запознале со многу истакнати есперантисти од Југославија, со кои размениле мисли за разни политички прашања и за работата на есперантските друштва. За нив и за струмичките есперантисти тоа било од голема полза.
Осамостојување на клубот
Првите несогласувања помеѓу секцијата на есперантистите и управата на Друштвото „Реља Крилатица", настанала кога извесен број хористи го напуштиле хорот на Друштвото и станале активни членови на есперантската секција. Реакцијата од д-р Атанасковиќ, претседател на „Реља Крилатица“ и неговите истомисленици била остра; тие се заканувале дека ќе ја растурат секцијата; зборувале дека тоа е работа на комунистите и барале да се прекине со секаква друга активност вон од изучувањето на јазикот. На управата на „Реља Крилатица", морало да и се вети дека нема да се организира никаква друга активност. Но, секцијата ја продолжила својата работа, активноста се зголемувала и се вовеле нови форми на работа со младината.
Во летото 1940 година, поради несогласувањата на друштвото „Реља Крилатица“ за дејствијата кои клубот, есперантистите се одвојуваат од „Реља Крилатица“ и формираат свој клуб. Како свое седиште, клубот ги изнајмил просториите на бившото училиште, каде што била куќата на Маџункови, при што во просториите организирала своја библиотека која располага со 300 до 400 книги, дел од кои биле на есперанто јазик.
Распаѓање на клубот
"Есперантското друштво вонредно многу придонесе за создавање на оние кадри, кои во годините непосредно пред војната, и особено во текот на фашистичката окупација, ќе застанат во Струмица и Струмичко на чело на Народноослободителното движење."
- Д-р Манол Пандевски и Ѓорѓи Стоев - Трнката
Во април 1941 година, започнала германската инвазија „Априлска војна“ против Кралството Југославија. Со влегувањето на бугарските војници во Струмица, веднаш се забранила работата на Клубот на есперантисти. Со тоа, клубот прекинува со работа, но неговата цел е постигната. Поголем дел од членовите на клубот, станале членови на СКЈ, подоцна и на СКМ, и се вклучиле во борбата против бугарските и германските окупатори.